René Clair

René Clair (Parys, 11 novimber 1898 – Neuilly-sur-Seine, 15 maart 1981) wie in Frânsk filmregisseur en skriuwer.

 Libben en wurk 
Clair wie de soan fan in sjippefabrikant. Hy waard grubrocht yn it Quartier des Halles en gie nei it Lycée Montaigne en letter nei it Lycée Louis-le-Grand, dêr't befreone rekke mei Jacques Rigaut. Yn 1917 waard er as ambulânsesjauffeur by de Earste Wrâldoarloch belutsen.

Hy waard yn 1918 sjoernalist ûnder de skûlnamme René Després. Fan 1922 ôf bedarre er yn de teâter- en filmwereld, ynearsten as senarioskriuwer, rillegau ek as regisseur. Yn 1924 brocht er it Ballett Relâche  fan Eric Satie op 'e planken yn de Champs-Élysées. Letter dat jier regissearre er de koarte dadayïstyske film Entr’acte, dy't in protte opskuor joech en him yn ien klap ferneamd makke. Yn de jierren tritich krige Clair ynternasjonaal de namme fan regisseur fan avant-gardistyske en artistyk fernijende films. Bekend wie syn muzykfilm Le Million en À Nous la Liberté, beide út 1931. 

Yn 1936-1937 wurke er in skoft yn Londen en yn juny 1940, nei it útbrekken fan de Twadde Wrâldoarloch, emigrearre er nei de Feriene Steaten, dêr't er yn Hollywood fjouwer films makke dy't súkses hiene. Nei de aorloch gie er werom nei Frankryk. Syn film Les Grandes Manœuvres (1955), mei Michèle Morgan, Gérard Philipe en Brigitte Bardot, hie ynternasjonaal súkses. 

Fan 1950 ôf oan set Clair njonken de filmerij ek ut ein mei it skriuwen fan benammen essays, mar ek in stikmannich romans en novelles. Yn 1960 waard er keazen ta lid fan de Académie française, as earste sineäst en net primêre literator. Fan 1994 ôf rikt de Akademy de Prix René Clair foar it bêste kamerawurk.

Persoanlik libben
Ein 1924, doe't Clair mei France Picabia wurke oan Ciné-sketch foar it teäter, moete er de jonge aktrise Bronja Perlmutter, dy't dêrnei yn syn film Le Voyage imaginaire (1926) ferskine soe. Sy trouden yn 1926 en krigen in soan, Jean-François, yn 1927.Jean Mitry, René Clair. (Paris: Éditions Universitaires, 1960). s.10.Celia McGeer, René Clair. (Boston: Twayne, 1980). p.60.

René Clair stoar thús op 15 maart 1981 en waard yn besletten rûnte beïerdige yn Saint-Germain-l'Auxerrois.Pierre Billard, Le Mystère René Clair. (Parys: Plon, 1998). s.443.

 Filmografy 
 1924: Entr'acte (koarte film)
 1925: Paris qui dort (koarte film)
 1925: Le Fantôme du Moulin-Rouge
 1926: Le Voyage imaginaire
 1927: La Proie du vent
 1928: La Tour (koarte film)
 1928: Un chapeau de paille d'Italie
 1929: Les Deux Timides
 1930: Sous les toits de Paris
 1931: À nous la liberté
 1931: Le Million
 1933: 14 Juillet
 1934: Le Dernier Milliardaire
 1935: The Ghost Goes West
 1938: Break the News
 1941: The Flame of New Orleans
 1942: I Married a Witch
 1943: Forever and a Day
 1944: It Happened Tomorrow
 1945: And Then There Were None
 1947: Le silence est d'or
 1950: La Beauté du diable
 1952: Les Belles de nuit
 1955: Les Grandes Manœuvres
 1957: Porte des Lilas
 1960: La Française et l'Amour
 1961: Tout l'or du monde
 1962: Les Quatre Vérités 
 1965: Les Fêtes galantes

 Bibliografy 
 Adams, roman, 1926
 Réflexion faite, essays, 1951
 La princesse de Chine, novelle, 1951
 De fil en aiguille , novelle, 1951 
 Comédies et Commentaires, essays, 1959 
 Cinéma d’hier, cinéma d’aujourd’hui, essays, 1970
 L’étrange ouvrage des cieux, essays, 1972
 Jeux du hasard, roman, 1976

 Keppelings om utenss 
  Biografy op de webside fan de Académie française 
  Profyl fan René Clair op IMDB

Kategory:Frânsk filmregisseur
Kategory:Frânsk senarioskriuwer
Kategory:Frânsk romanskriuwer
Kategory:Frânsk koarte-ferhaleskriuwer
Kategory:Frânsk publisist
Kategory:Frânsk sjoernalist
Kategory:Lid fan de Académie française
Kategory:Persoan berne yn 1898
Kategory:Persoan stoarn yn 1981